पाएं अपने शहर की ताज़ा ख़बरें और फ्री ई-पेपरडाउनलोड करें
नगर निगम ने अपने कर्मचारियों के लिए एमपी नगर स्थित आश्रय स्थल को कोविड केयर सेंटर बनाया है। यह रविवार को शुरू हो जाएगा। यहां 11 पुरुष और 8 महिला यानी कुल 19 कर्मचारियों के लिए व्यवस्था की गई है। इसमें 5 बेड पर ऑक्सीमीटर भी होगा। सुबह और शाम डॉक्टर भी मरीजों को देखेंगे। दरअसल, नगर निगम के कई कर्मचारी कोरोना संक्रमण का शिकार हो रहे हैं और इनमें से कई के घरों में होम आइसोलेशन की व्यवस्था नहीं है।
ऐसे में परिवार के अन्य सदस्यों को भी संक्रमण हो रहा है। लगातार बढ़ते संक्रमण को देखते हुए यह कोविड केयर सेंटर तैयार किया गया है। इसके अलावा नगर निगम गोविंदपुरा में आम लोगों के लिए 20 बेड का एक कोविड केयर सेंटर भी तैयार कर रहा है। इसमें 10 महिला और 10 पुरुषों के लिए व्यवस्था की जा रही है। यह कोविड केयर सेंटर सोमवार से शुरू हो जाएगा।
इधर, भेल क्षेत्र में ईएसआई अस्पताल में शुरू किए गए कोविड सेंटर में बेड की क्षमता 100 की जाएगी। अभी प्रशासन ने यहां 30 बेड क्षमता के साथ शुरुआत की है। इस बात से भेल क्षेत्र के लोगों में नाराजगी और बढ़ गई है। उनका कहना है कि इस समय ऑक्सीजन बेड वाले अस्पताल की जरूरत है और भेल क्षेत्र में एक भी अस्पताल नहीं है, जहां स्थानीय लोगों को ये सुविधा मिल जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn